Niki Lauda je temeljito testiral nov dirkalnik pred sezono in ga odlično pripravil za naskok na naslov. Trdo delo se je obrestovalo, saj je po nekoliko slabšem začetku sezone, ko so bili uspešnejši Brabham, Tyrrell in McLaren, v srednjem delu sezone dobil štiri od petih dirk in si na Veliki nagradi Italije v Monzi s tretjim mestom že zagotovil naslov. Na tej dirki je zmagal drugi Ferrarijev dirkač, Clay Regazzoni, ki je s tem Ferrariju zagotovil tudi konstruktorski naslov, prvi po sezoni 1964. Lauda je zmagat tudi na Veliki nagradi ZDA ob koncu sezone in potrdil Ferrarijevo premoč.